โบรกฯ ชู ADVANC-INTUCH ท็อปพิคกลุ่ม รับผลดีนโยบายแจกเน็ตฟรีสูงสุด
โบรกฯ ชู ADVANC-INTUCH ท็อปพิคกลุ่ม รับประโยชน์นโนบายแจกเน็ตฟรีสูงสุด
13 เม.ย. 2563

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (13 เม.ย.) โดย แนะนำ “Overweght” กลุ่ม ICT หลังทา กสทช .เปิดเผยว่า เมื่อวันที่ 10 เม.ย. ที่ผ่านมา ซึ่งเป็นวันแรกของมาตรการช่วยให้ประชาชนทำงานที่ บ้านตามนโยบาย Work From Home ให้สิทธิ์เพิ่มเน็ตมือถือ 10 GB ฟรีวันแรก เป็นเวลา 30 วัน มีผู้ที่มาทะเบียนได้รับสิทธิ์ จำนวน 3.03 ล้านราย ณ เวลา 16.23 น. แบ่งเป็นเลขหมายในระบบเติมเงิน 2.01 ล้านเลขหมาย คิดเป็น 66.24% และเลขหมายในระบบรายเดือน 1.02 ล้านเลขหมาย
โดยมีหลักเกณฑ์คือประชาชน 1 คน ต่อ 1 สิทธิ์ โดยซิมทั้งระบบรายเดือนและเติมเงินที่ใช้งานแพ็คเกคอินเตอร์เน็ตเกินกว่า 10 GB จะไม่ได้รับสิทธิ์นี้ ทั้งนี้กสทช.ย้ำว่า มีเวลากดรับสิทธิ์ได้จนถึง  30 เม.ย. เวลา 24.00 น. สำหรับเน็ตบ้าน กสทช. และผู้ให้บริการทุกรายได้อัพสปีดเน็ตบ้านเป็น 100 Mbps ฟรี 30 วัน ให้แก่ประชาชน 12 ล้านครัวเรือน แล้ว ตั้งแต่วันที่ 10 เม.ย. โดยไม่ต้องกดรับสิทธิ์ (ข่าวหุ้น)
ทั้งนี้ กสทช. ได้วางเงินงบประมาณราว 3 พันล้านบาท เพื่อช่วยเหลือประชาชนตามนโยบาย Work From Home โดยจะจ่ายให้ค่ายมือถือ 100 บาทต่อสิทธิ์ และค่ายอินเตอร์เน็ตความเร็วสูง 50 บาทต่อสิทธิ์ โดยการชำระเงิน จะหักจากส่วนแบ่งรายได้ที่บริการโทรคมนาคมพื้นฐานโดยทั่วถึงและบริการเพื่อสังคม (Universal Service Obligation) ที่ทาง Operators ต้องนำส่งให้แก่ กสทช.ในปลายปีนี้
โดยปัจจุบัน ADVANC มีจำนวนลูกค้ามากสุด คือมือถือ 42 ล้านราย เน็ตบ้าน 1 ล้านราย  รองลงมาคือ TRUE มีลูกค้ามือถือ 30.6 ล้านราย เน็ตบ้าน 3.8 ล้านราย) และท้ายสุด DTAC มีลูกค้ามือถือ 20.6 ล้านราย กำหนดให้มีผู้มาใช้สิทธิ์มือถือ 30 ล้านรายคิดตามสัดส่วนลูกค้า คือ  ADVANC TRUE และ DTAC  จะมีผู้ใช้สิทธิ์ 13.5 ล้านราย 9.9 ล้านราย และ 6.6 ล้านรายตามลำดับ
ทั้งนี้ เมื่อรวมกับเน็ตบ้าน  ADVANC จะได้รับเงินจากโครงการนี้ 1,400 ล้านบาท รองลงมา TRUE ได้รับ 1,175 ล้านบาท และ DTAC ได้รับ 663 ล้านบาท ซึ่งช่วยเพิ่มฐานกำไรของทั้ง 3 ราย คิดเป็นกำไรต่อหุ้น ADVANC ที่0.53 บาท TRUE ที่ 0.04 บาท  และ DTAC ที่ 0.28 บาท ถือเป็น Sentiment เชิงบวกต่อหุ้นในกลุ่ม ICT นอกเหนือจากผลกระทบที่ได้รับจาก COVID-19 ที่มีน้อยมาก คงน้ำหนักกลุ่ม มากกว่าตลาด โดยเลือก INTUCH (TP = 67 บาท) และ ADVANC (TP = 210 บาท) เป็น Top pick กลุ่ม